# Ot de Montcada i de Luna

Ot de Montcada i de Luna. (Seròs, 1390 – Tortosa, 20 de febrer de 1473). Bisbe de Tortosa i pseudocardenal del títol de Santa Pudenziana.

## Biografia

Fou fill d'Ot III de Montcada i Maça de Liçana, baró d'Aitona, i d'Elfa de Luna i de Xèrica.
Batxiller en Decrets. Ordenat prevere en 1408, és nomenat canonge de la catedral de Tortosa, i més tard, ardiaca major de la mateixa catedral. També fou paborde del mes de gener de la catedral de València.
Benet XIII el nomena bisbe de Tortosa el 18 de desembre de 1415 i es manté fidel a la seua causa fins a la mort del Papa. Martí V li atorga la seva confiança, assisteix al concili provincial de Tarragona de 1424 i al de Tortosa de 1429 presidit pel legat papal el cardenal Pere de Foix, i durant el Concili de Basilea, al qual assisteix durant tres anys i mig, intervé activament.
Fou nomenat cardenal per l'antipapa Fèlix V el 12 d'octubre de 1440, amb el títol de Santa Pudenziana, títol al qual renuncia davant el Papa Eugeni IV en 1445.
Pel que fa a l'activitat pastoral a la diòcesi de Tortosa, tot i les nombroses absències degudes a la situació de l'Església provocada pel Cisma, realitza tres visites pastorals en 1423-1426, 1428-1429 i 1440-1446, i celebra dos sínodes, el primer a Ulldecona en 1432, on publica 14 constitucions, i el segon a Tortosa en 1433, on revisa les anteriors constitucions. Funda dues capellanies a la Seu, una d'elles en la capella de Sant Pere, on fou soterrat.

## Referències

* 1 2 Galiana Ferrando 2003-2005: p. 467.
* ↑ Morales Roca 1999: p. 36.
* 1 2 Eubel 1913: p. 223.
* ↑ El document del nomenament és del 18 de desembre, i es va expedir el 21. (Cuella Esteban 2006: pp. 367-368.)
* ↑ Fernández y Domingo 1867: pp. 278-279.
* ↑ Galiana Ferrando 2003-2005: p. 468.
* ↑ Eubel 1914: p. 9.
* ↑ Miranda.
* ↑ O potser, al contrari, que Eugeni IV el ratifiqués en el cardenalat (Galiana Ferrando 2003-2005: p. 468.)
* ↑ Galiana Ferrando 2003-2005: p. 465.
* ↑ Villanueva 1803-1806: pp. 105-106.
* ↑ Galiana Ferrando 2003-2005: p. 469.

## Bibliografia

* Cuella Esteban, Ovidio. Bulario Aragonés de Benedicto XIII. vol. III: La curia de Peñíscola (1412-1423) (en castellà). Zaragoza: Institución «Fernando el Católico», 2006. ISBN 84-7820-846-1.
* Eubel, Conrad. Hierarchia catholica medii aevi, sive Summorum pontificum, S.R.E. cardinalium, ecclesiarum antistitum series ab anno 1198 usque ad annum 1431 perducta e documentis tabularii praesertim vaticani collecta, digesta, edita (en llatí). Volumen primo. Monasterii (Munchen): Sumptibus et typis librariae Regensbergianae, 1913.
* Eubel, Conrad. Hierarchia catholica medii aevi, sive Summorum pontificum, S.R.E. cardinalium, ecclesiarum antistitum series ab anno 1431 usque ad annum 1503 perducta e documentis tabularii praesertim vaticani collecta, digesta, edita (en llatí). Volumen secundo. Monasterii (Munchen): Sumptibus et typis librariae Regensbergianae, 1914.
* Fernández y Domingo, Daniel. Anales o Historia de Tortosa, desde su fundación hasta nuestros días, escritos en presencia de las obras que tratan de esta materia, de varios documentos inéditos y noticias adquiridas (en castellà). Barcelona: Establecimiento tipográfico de Jaime Jepús, 1867.
* Galiana Ferrando, José Mª «La diócesis de Tortosa a través de la visita pastoral del Obispo Otón de Moncada (1428-1429)» (en castellà). Estudis Castellonencs, núm. 10, 2003-2005, pp. 457-660. ISSN: 1130-8788.
* Miranda, Salvador. «The Cardinals of the Holy Roman Church» (en anglès). Florida International University, 1998-2011. [Consulta: 17 abril 2011].
* Miravall, Ramon. Episcopologi Dertosense: introducció a la història de la societat i de l'Església de Tortosa. Tortosa: UNED Tortosa, 2016 (Cadup Estudios). ISBN 97884938420.
* Morales Roca, Francisco José. Prelados, abades mitrados, dignidades capitulares y caballeros de las ordenes militares habilitados por el brazo eclesiástico en las Cortes del Principado de Cataluña: Dinastias de Trastamara y de Austria: siglos XV y XVI (1410-1599) (en castellà). vol. I. Madrid: Hidalguía, 1999. ISBN 84-89851-15-8.
* O'Callaghan, Ramon. Episcopológio de la Santa Iglesia de Tortosa (en castellà). Tortosa: Imprenta Católica de G. Llasat, 1896.
* Villanueva, Jaime. Viage literario a las iglesias de España (en castellà). Tomo 5. Madrid: Imprenta Real, 1803-1806.